UBulawayo Unanza Ilanga Labesifazana- eleInternational Women's Day
Umkhosi wokunanza usuku olweI, kuleli dolobho uqoqwe ngokusebenzisana kwenhlanganiso ezithile njalo linanzwa phansi kwendikimba ethi “Women’s rights to decision making vital in the fight against Covid-19 pandemic” 
BULAWAYO — U-Bulawayo unanze ilanga lokuqakathekiswa kwabesifazana ele International Women’s Day lapho inhlanganiso ezibalisa iInternews, Cites, Amakhosikazi Media le Girls Table abaqoqe umbuthano wokuxoxisana labesifazana abakumsebenzi eqakathekileyo, ngesikhathi seCovid-19 bebonisana ngabahlangane lakho lokuba nyathela bani abangalithatha ekuzivikeleni ukubanjwa yilumkhuhlane. Abesifazana abakumsebenzi oqakathekileyo abangamafrontline workers bathi bekungelula njalo lokhe kungelula ukusebenza ngapha betshayisa besiya emakhaya ngoba becatshangelwa ukuba bamemethekisa igcikwane leCovid-19. UNkosikazi Nomathemba Mhlanga ongumongikazi ngomunye obhekane lobandlululo esibholaneni. “Ngahlangana lobandlululo esibholaneni ngisiyakukha amanzi lemuli yami abantu bengibalekela ngibona njalo kodwa ngababonisa ukuthi iCovid ayikhethi kodwa kwabangumsindo esibholaneni ngoba abantu babesesabela ukuba ngizabathelela bathatha amabhakede behamba bethi kungangcono ngiphiwe amanzi ngisendlini ngoba ngingumongikazi. Intathelizinda yeCites engene umhlangano walamuhla owasila kulolubhubhano, uNkosikazi Abigirl Khuphe uthi kuqakathekile ukuba amafontline workers bathole usizo. “Amafront line workers kumele athole icouncelling ngoba indaba yeCovid iyakhathaza sihlangana Labantu abahlukile njalo isimo sabo asisaz. Uhulumende kumne inhlanganiso esizisebenzelayo kumele zisidingele abantu abazabe bekhulumisana lathi ngesikhathi sivela kumbe sisiya emsebenzini ngoba sihlanga lezimo ezisihlukumezayo ngendlela ezitshiyeneyo.” UNkosikazi Sitshengisiwe Siziba uSenior Health Promotion officer kukhansili yakoBulawayo upha umbono wakhe ngejekiseni levaccine. “Ngikhuthaza abantu ukuba bahlabe ijekiseni elivikela iCovid-19, mina sengahlaba njalo ngemva kokuhlaba kuqakathekile njalo ukuba abantu baqhubeke bezivikela ukubamba leligcikwane ngokugeza izandla, ukugqoka imusk ngendlela Kanye lokungasondelelani.” UNkosikazi Sibusisiwe Bhebhe, obona ngokuqhutshwa kwenhlelo eMakhosikazi Media ukhuthaza ukuqiniswa kwemfundiso kwabesilisa ngokuphathelane leIWD. “Ngikhangelele ukuba obaba baphatheke kulanga leIWD ngoba belesandla kubandlululo olubhekane labesifazana lamantombazana ngesikhathi ilizwe libhekane leCovid-19. Ubandlululo olunengi obaba balamandla okuluqeda ngoba bephethe izintambo lapho okuyabe sekumele kulungisiswe.” Lonyaka leli langa linanzwa phansi kwendikimba yomhlaba ethi “ Women in Leadership: Archieving an equal future in a Covid-19 World”, kuthi eyelizweni isithi “Women’s rights to decision making vital in the fight against Covid-19 pandemic”. Emizameni yokugcwalisa lezi ndikimba inhlanganso yeEuropean Union isifake inkulungwane ezingamatshumi amabili lanye amadola eMelika, US$21m ezasebenza kunhlelo zakuqala zokuzama ukumelana lokuhlukuluzwa kwabesifazana lamantombazana eZimbabwe. Uhlelo lwabe EU olweThe Spotlight Initiative luqhutshwa phansi kolokulwisana lodlame oluqondiswe kwabesifazana lamantombazana kunhlelo zeSustainable Development Goals-5 eZimbabwe.